ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ Београд

Улица царице Милице број 2

Комисија за јавну набавку 90/13/УЉР

Београд, 03.01.2014.

ПРЕДМЕТ: Друго појашњење у вези јавне набавке консултантских услуга – Увођење модела компетенција и процена компетенција руководилаца средњег и вишег нивоа у ЈП ЕПС и зависним привредним друштвима

Поштовани,

На основу члана 54. и 63. Закона о јавним набавкама („Службени гласник РС“ , број 124/12), Комисија за јавну набавку консултантских услуга – Увођење модела компетенција и процена компетенција руководилаца средњег и вишег нивоа у ЈП ЕПС и зависним привредним друштвима за који је позив објављен на Порталу јавних набавки 20.12.2013. године, на захтев заинтересованог лица доставља тражена појашњења у вези са постављеним питањима.

**Питање број 1**: Ми имамо велики број спољних сарадника који су лиценцирани да користе алат за процену менаџерских компетенци, међутим они нису стално запослени код нас. Да ли имамо право да ангажујемо физичка лица по уговору о делу како би се пројекат успешно реализовао? Да ли се они третирају као подизвођачи или су само чланови тима које ми ангажујемо?

**Одговор број 1**: Имате право да ангажујете лица која нису стално запослена код вас и они се третирају као чланови тима.

**Питање број 2**: На Обрасцу 10, Референтна листа, потребно је навести Назив, опис и вредност извршене услуге. Ми са својим клијентима немамо пројектне уговоре већ уговоре о дугорочној сарадњи. Тешко је одредити вредност извршене услуге, поготово што се она извршавала и дан данас се извршава у етапама некада у распону од 3 године. Молим за савет да ли је неопходно наводити вредност. Уколико је наводимо, може ли да се упише збирна вредност целокупног пројекта који је трајао годинама?

**Одговор број 2**: Наведите збирну вредност пројекта који је у вези са референцама које су тражене колико год да је пројекат временски трајао. Уз сваку наведену референцу на Обрасцу 10, треба приложити „Стручну препоруку“ на Обрасцу 11.

**Питање број 3**: Ми нисмо сертификационо тело, односно, ми смо консултанти и радимо на развоју организација коришћењем инструмената за које смо сертификовани. Сертификационо тело за методологију коју користимо не послује са крајњим клијентима већ искључиво са консултантима. Да ли је неопходно да се преда Образац 15? Да ли нас он дисквалификује или само умањује број пондера за дату ставку?

**Одговор број 3**: Број сертификованих корисника је нешто што се бодује (образац број 15), али је неопходно да постоји могућност сертификације некога из ЈП ЕПС и/или ПД уколико се накнадно одлучимо за то. То је обавезан услов.

Комисија за јавну набавку 90/13/УЉР